पहले काॅलेज का कनेक्शन काटा राजनीतिक दवाब पड़ा तो जोड़ा
सोमवारको बिजली निगम ने डिफाल्टरों के खिलाफ कार्रवाई जारी रखी। इस दौरान मुख्यमंत्री परकाश सिंह बादल के ओएसडी चरणजीत सिंह बराड़ के हाइटेक कॉलेज का बिजली कनेक्शन यह कहकर काट दिया गया कि उसने 4 लाख एक हजार 610 रुपए का बिजली बिल नहीं भरा है। वही कनेक्शन काटने के एक घंटे बाद ही जब बिजली निगम के अधिकारियों को नेताओं के फोन आने लगे तो एक घंटे बाद बिजली निगम ने कनेक्शन जोड़ दिया और कहा कि शायद गलती से बिल ज्यादा भेजा गया है। वहीं कहा कि कॉलेज ने एक लाख रुपए मौके पर भर दी है इसलिए कनेक्शन फिर से जोड़ दिया गया है। कॉलेज प्रबंधक चरणजीत बराड़ ने कहा कि संस्थान की तरफ से समय पर बिजली का बिल भरा जा रहा है निगम ने क्यों काटा इसकी जानकारी हासिल करेंगे। दूसरी तरफ निगम ने अकाउंट नंबर जीटी150029के को डिफाल्टर घोषित कर प्रिंसिपल हाईटेक कालेज एजुकेशन संस्थान को बाकायदा नोटिस निकालकर 4 लाख एक हजार 610 रुपए का बकाया बिल भरने के लिए 15 दिन का समय दिया है।
{ सीएम के ओएसडी का है हाइटेक कॉलेज, अफसरों ने माना गलती से की कार्रवाई
{ कॉलेज ने एक लाख रुपए मौके पर ही जमा करवाए
^पहले कनेक्शन काटा था लेकिन एक लाख रुपए जमा करवाने पर बिजली फिर से बहाल कर दी है। वहीं बिजली बिल गलत आने की बात उन्हें बताई गई है जिसकी जांच कर रहे हैं। वहीं दूसरी तरफ बिजली निगम ने बठिंडा जिला में पड़ते प्रमुख जीडी कालेज गुरथी की तरफ से एक लाख 10 हजार 313 रुपए नहीं भरने पर बिजली कनेक्शन काटा है। भाई मस्तान सिंह स्कूल ने 34 हजार 644 रुपए का बिल नहीं भरा। इसलिए टीम ने यहां भी बिजली गुल कर दी। बलविंदरसिंह, एसडीओ, बिजली निगम।
बिजली निगम ने सोमवार को एसएमओ संगत के दो दफ्तरों के बिजली कनेक्शन 37 हजार 669 और 14 हजार 933 रुपए का बिल नहींं भरने के कारण काटे है। वही इंडियन आयल कंपनी के संगत डिपो की तरफ 68 हजार 360 रुपए बकाया थे जिसमें नोटिस के बाद बिल नही भरा गया तो आज उसका भी कनेक्शन काट दिया गया। वही टी कंपनी के इंडस टावर की तरफ 63 हजार 592 रुपए बकाया थे जिसका कनेक्शन भी काट दिया गया। इस तरह से पावर काम ने संगत ब्लाक में 18 बड़े संस्थानों में कार्रवाई को अंजाम दिया कनेक्शन काटे।
कई बड़े प्रतिष्ठानों के भी कटे बिजली कनेक्शन
पब्लिक हेल्थ है सबसे बड़ा डिफाल्टर पंजाबराज्य बिजली निगम द्वारा सबसे बड़ा डिफाल्टर पंजाब के पब्लिक हैल्थ विभाग को घोषित किया गया है। बिजली निगम के बार्डर जोन में 6692.27 लाख, नार्थ जोन में 8129.07 लाख, वेस्ट जोन में 8791 लाख, सेंट्रल जोन में 1033 लाख और साउथ जोन में 10742 लाख रुपए पेंडिंग पड़े हैं।
^डिफाल्टरों के कनेक्शन काटने के लिए बिजली निगम पूरी ईमानदारी से अपना काम कर रहा है। बिना किसी राजनीतिक दबाव के यह कार्रवाई हो रही है। पंजाब के इन सरकारी विभागों की ओर ही लगभग 750 करोड़ रुपए पेंडिंग चल रहे हैं और अगर यह पैसे बिजली निगम के पास जाएं तो बिजली निगम के सब घाटे पूरे हो जाएंगे। इंजी.केडी चौधरी, चेयरमैन, पंजाब राज्य बिजली निगम।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva